text: [{"text_idx": "#000000", "text": "\u201cVilt tu\u0301 gera t\u00e6r eina mynd av framti\u0301\u00f0ini, kanst tu\u0301 i\u0301mynda t\u00e6r ein stivla, i\u00f0 tra\u00f0kar eitt mannaandlit undir fo\u0301ti \u2013 og gevst ikki.\u201d"}, {"text_idx": "#000001", "text": "Hetta er skakandi sitat u\u0301r dystopisku framti\u0301\u00f0arskalds\u00f8guni \u201c1984\u201d skriva\u00f0 av George Orwell. Ein klassikari, sum fyrst kom u\u0301t i\u0301 1949, og sum enn vekir miklan ans i\u0301 dag og er ein besti seljari hja\u0301 Amazon 2017 og 2021. I\u0301 2020 var bo\u0301kin u\u0301tgivin a\u0301 f\u00f8royskum av Sprotanum, i\u00f0 Knu\u0301t Olsen hevur umsett."}, {"text_idx": "#000003", "text": "I\u0301 einum heimi, har fanatisk nationalisma er minsta kravi\u00f0, stendur ta\u00f0 illa til, ta\u0301 i\u00f0 vrei\u00f0i mo\u0301tvegis Flokkinum birtast i\u0301 Winston, og lesarin ver\u00f0ur skjo\u0301tt drigin vi\u00f0 i\u0301 spenningin, ti\u0301 avlei\u00f0ingarnar eru sto\u0301rar, um hann ver\u00f0ur uppdaga\u00f0ur."}, {"text_idx": "#000004", "text": "Vert er at bi\u0301ta merki i\u0301, at \u201c1984\u201d er skriva\u00f0 u\u0301t fra\u0301 veruligum hendingum, og at Orwell fekk i\u0301bla\u0301stur til hana fra\u0301 egnum upplivingum i\u0301 spanska borgarakri\u0301gginum og fra\u0301 vi\u00f0urskiftunum i\u0301 hansara ti\u0301\u00f0, so sum 2. heimsbardaga og atombumbua\u0301lopunum i\u0301 Japan i\u0301 1945. Eisini hevur propagandaor\u00f0ingin i\u0301 bo\u0301kini, i\u00f0 ljo\u0301\u00f0ar: \u201c2 + 2 = 5\u201d veri\u00f0 eitt veruligt politiskt slagor\u00f0, i\u00f0 var\u00f0 ny\u0301tt av Sovjetsamveldinum i\u0301 1931. Ta\u00f0 er ta\u0301 spennandi at si\u0301ggja, hvussu Orwell ny\u0301tir kunnleika si\u0301n at skriva eina sannf\u00f8randi ly\u0301sing av, hvussu totaliter samfel\u00f8g kunnu festa r\u00f8tur."}, {"text_idx": "#000005", "text": "Eitt, sum er \u00f8\u00f0rvi\u0301si vi\u00f0 hesari bo\u0301kini er, at vit ikki fa\u0301a ta\u00f0, i\u00f0 vit vilja, men vera to\u0301 tikin av bo\u0301li av ti\u0301 \u2018\u00f8\u00f0rvi\u0301sna\u2019, men du\u0301gliga ser-hugflognum hja\u0301 George Orwell. M.a. hevur kenda or\u00f0ingin \u201cSto\u0301ribeiggi hevur eyguni vi\u00f0 t\u00e6r\u201d (a\u0301 eingilskum ma\u0301li \u201cBig brother is watching you\u201d) uppruna u\u0301r hesi bo\u0301kini, og hon ver\u00f0ur bru\u0301kt i\u0301 fleiri h\u00f8pum i\u0301 dag, sum tey flestu kenna til. Til d\u00f8mis hava fleiri filmar og seriur heiti\u00f0 \u201cBig Brother\u201d.\nFinnbogi, Joan og Rebekka E.\nTa\u00f0 er serliga a\u0301hugavert, hvussu samfelagi\u00f0 i\u0301 Oseania sp\u00e6lir vi\u00f0 huganum hja\u0301 lesaranum, og hvussu ein fer at samanbera vi\u00f0 si\u0301tt egna samfelag. Millum mangt anna\u00f0, leiddust tankarnir til dokumentarfilmin \u201cThe Social Dilemma\u201d fra\u0301 2020, sum ger samfelagi\u00f0 i\u0301 \u201c1984\u201d eitt vet meir r\u00e6\u00f0sluvekjandi. Dokumentarurin vi\u0301sir m.a. hvussu sosialu mi\u00f0larnir kunnu l\u00e6ttliga misny\u0301ta og sty\u0301ra atbur\u00f0in hja\u0301 fo\u0301lki vi\u00f0 at bru\u0301ka menniskjaligu eginleikar teirra i\u0301mo\u0301ti teimum, eins og vit si\u0301ggja Flokkin sty\u0301ra fo\u0301lkinum vi\u00f0 at manipulera vi\u00f0 lyndi teirra a\u0301 alskyns ha\u0301tt til egnan fyrimun."}, {"text_idx": "#000006", "text": "Og hvussu si\u0301ggja vit \u201cveruleikan\u201d? Ho\u0301ast upply\u0301singar aldrin hava veri\u00f0 so atkomiligir sum nu\u0301, kunnu flest fo\u0301lk kenna seg aftur i\u0301 Winston, ta\u0301 i\u00f0 hann er noyddur at vera a\u0301rvakin, seta spurnartekin og sja\u0301lvur finna fram til \u201csannleika\u201d, ti\u0301 upply\u0301singar ver\u00f0a so ofta manipulera\u00f0ir, falsa\u00f0ir ella beinlei\u00f0is framleiddir."}, {"text_idx": "#000007", "text": "Bo\u0301kin \u201c1984\u201d kann to\u0301 vera sera d\u00f8pur og hugtyngjandi og samstundis er menniskjafatanin o\u0301gvuliga d\u00f8pur. Dystopiskir klassikarar eru kanska ikki yndis te-mu\u00f0urin hja\u0301 einum og hv\u00f8rjum, men to\u0301 fer spurningurin um ho\u0301ttandi totalitarisma, ku\u0301ging, propaganda, sja\u0301lvst\u00f8\u00f0ug hugsan v.m. helst alti\u0301\u00f0 at vera vi\u00f0komandi fyri \u00f8ll menniskju. Og ho\u0301ast heiti\u00f0 ikki ju\u0301st bendir a\u0301 ta\u00f0, eru temuni i\u0301 \u201c1984\u201d i\u0301 veruleikanum ti\u0301\u00f0arleys."}, {"text_idx": "#000008", "text": "Men kanska hev\u00f0i ta\u00f0 veri\u00f0 skilagott at kanna ma\u0301li\u00f0 n\u00e6rri sja\u0301lvur? Umm\u00e6li\u00f0 kundi ju\u0301 veri\u00f0 Fake News/propaganda, right?"}]